**ՈՒ Ղ Ե Ց ՈՒ Յ Ց**

**ՀՀ կառավարության 2011թ. մարտի 3-ի N202-Ն որոշ­ման պահանջների**

**կատարման և պետության սեփակա­նու­թյուն հանդիսացող բաժնեմաս ունեցող**

**առևտրային կազմակերպությունների կողմից 2023թ. գործունեության արդյունքներով ՀՀ 2024թ. պետական բյուջե շահութաբաժիններ վճարելու մասին առաջարկությունների ներկայացման գործընթացի շրջանակներում անհրաժեշտ հաշվետվական փաթեթների Excel-ային ձևերի լրացման**

**Ընդհանուր դրույթներ**

1. Excel-ային եղանակով կազմվող այս փաթեթները, ինչպես և նախորդ տարիներին, իրեն­­ցից ներկայացնում են պետության սեփակա­նու­թյուն հանդիսացող բաժնեմաս ունեցող առև­տրային կազմակերպությունների (այսուհետ՝ Ընկե­րություններ) կողմից ՀՀ պետական բյուջե վճարման ենթակա շահու­թաբաժինների հաշ­վարկման համակարգված հաշվետվա­կան-տեղե­կա­տվա­­կան ամ­բողջական բազա, որտեղ մեկ Excel-ի ֆայլի մեջ ներառված են ՀՀ պե­տական և տարածքային կառավար­ման մարմիններից (այսուհետ` Լիազոր­ված մար­մին­ներ) յուրա­քանչ­յուր կոնկրետ դեպքում 1 (մեկ) Լիազորված մարմնի կառավարմանը վերա­պահ­ված բոլոր Ընկերու­թյուն­ների մասով հաշվետվա­կան փաթեթի բոլոր ձևերը` ամփոփ առա­ջարկություն (ՀՀ կառա­­վա­րության 2011թ. մարտի 3-ի N202-Ն որոշման N2 հավել­վածի ձևով), ֆինանսական հաշ­վե­տվու­թյուններ (հաշվապահական հաշվառումը կարգա­վորող օրենսդրությանը համապատաս­խան) և շահութա­բա­ժնի հաշվարկներ (ՀՀ ֆինանս­ների նախարարի 2024թ. փետրվարի 27-ի N47-Լ հրա­մա­նով հաստատ­ված ձևերով): Ֆայլի ներ­սում դրանք բանաձևե­րով ու հղումներով (լինկե­րով) կապակցված են միմյանց, ինչի շնորհիվ Լիազորված մարմին­ների համապա­տաս­խան մաս­նագետներին մնում է միայն մուտքագրել տվյալ Լիազորված մարմնի կառավարմանը վերապահված Ընկերու­թյուն­ների հաշ­վապա­հական հաշ­վառ­ման հաշվետվա­կան (ֆինանսա­կան հաշվե­տվու­թյուն­նե­րում ու շահու­թա­բաժնի հաշ­վարկ­ներում առկա) ցուցանիշ­ներն՝ ըստ համա­պատասխան վան­դակ­ների: Ընդ որում, հարկ է նշել, որ ՀՀ ֆինանս­ների նախարարի 2024թ. փետրվարի 27-ի N47-Լ հրա­մա­նով հաստատվել են 50 տոկոսից ավելի պետության սեփականություն հան­դիսացող բաժնե­տոմս ունեցող ընկերությունների շահութաբաժնի հաշ­վարկման հաշվարկի օրինակելի ձևը` համաձայն հավելված 1-ի (բացի՝ ՀՀ հանրային ծառա­յու­թյուն­ները կարգավորող հանձնաժողովի կողմից սակագնային կարգավորման ենթակա ընկե­րությունների) և ՀՀ հանրային ծառայությունները կարգավո­րող հանձնաժողովի կողմից սակա­գնային կարգավորման ենթակա ընկերությունների շահու­թաբաժնի հաշվարկման հաշվարկի օրինակելի ձևը` համաձայն հավելված 2-ի, ինչով պայմանավորված էլ Excel-ային 2 ֆայլ է տրա­մադրվում Լիազորված մարմին­ներին՝ ըստ կոնկրետ դեպքերի (առանձին-առանձին՝ սակա­գնային կարգավորման ենթակա և մյուս բոլոր Ընկե­րությունների) գործածության համար։

Այսպիսով, յուրաքանչյուր Լիազորված մարմնի համար նախատեսված Excel-ի ֆայլում ամեն մի Ընկերության համար նախատեսված է 1 (մեկ) վահանակ` Excel-ի Sheet, ինչի արդյուն­քում հաշվետվական տվյալների մուտքագրումից հետո հանրագումարային ցուցա­նիշ­ները կհաշվե­գրվեն համապատասխան վանդակներում, և միևնույն ժամանակ ամփոփ առա­ջարկու­թյան վահանակում (ֆայլի 1-ին Sheet-ում) կարտացոլվեն վերջնական ամփոփ տվյալ­ները: Ֆայլն ամբողջությամբ պաշտպանված (պրոտեկտա­վոր­ված) է, հետևաբար լրացման են ենթակա միայն այն վանդակները, որոնք թույլ կտա համա­կարգչային ծրագիրը (այսինքն` բաց են լրաց­ման համար):

**Հաշվետվական ձևերի լրացման գոր­ծընթացի քայլային նկարա­գրություն**

***Քայլ 1*** – Ամփոփ առաջարկության վահանակի (ֆայլի 1-ին Sheet) Որոշում եմ հատ­վա­ծում (ձախ վերին անկյունում՝ A-C սյունակներում)՝

- 5-րդ և 7-րդ տողերում համապատասխանաբար նշվում են Լիազորված մարմնի ղեկա­վարի պաշտոնը և անուն/ազ­գանունը,

- 9-րդ տողում դրվում է Լիազորված մարմնի ղեկավարի էլեկտրոնային ստորագրու­թյունը՝ դրա առկայության և հաշվետվական փա­թեթների Excel-ային ձևերը միաժամա­նակյա վավե­րացման հնա­րավորու­թյան առկայության դեպքում, այլապես այդտեղ Լիազոր­ված մարմ­նի ղեկավարի ստորագրությունը դրվում է արդեն լրացված ամփոփ առա­ջարկու­թյան թղթային տարբերակում,

- 11-րդ տողում նշվում է հաստատման ամսաթիվը, ամիսը:

***Քայլ 2*** – Ամփոփ առաջարկության 13-14-րդ տողերում շեղատառերով գրված (*Լիազոր­ված մարմնի անվանումը*) բառերի փոխարեն լրացվում է համապատասխան Լիազոր­ված մարմնի անվանումը:

***Քայլ 3*** – Ամփոփ առաջարկության Ընկերությունների անվանումը Ա սյունակում լրաց­վում են Լիազորված մարմնի կառավարմանը վերապահված Ընկերությունների անվանում­ները: Ընդ որում, դրանք **անհրաժեշտ է լրացնել** ***այբբենական կարգով*** (ըստ տվյալ Լիազոր­ված մարմ­նի կառավարմանը վերապահված Ընկե­րությունների թվաքանակի), միևնույն հերթականությամբ էլ (ըստ այբբե­նա­կան կարգի) հարկ է դրանք փոխանցել հաջորդող վահանակներ՝ ֆայլի 2-րդ վահա­նակից (Sheet1) սկսած, քանի որ ամփոփ առաջարկության Ընկերությունների անվա­նումը Ա սյունակի յուրաքանչյուր տողում ըստ բանաձևերի հաշ­վեգրվում են ֆայլի հաջորդող վահա­նակներից կոնկրետ այդ Ընկերության հաշվետվական տվյալներն՝ ըստ կոնկրետ հերթա­կա­նության, կամ այլ կերպ ասած՝ ամփոփ առաջարկու­թյան Ընկերու­թյունների անվանումը Ա սյունակի տողերի հերթական համարները համ­ընկնում են ֆայլի հաջոր­դող վահանակների համարների հետ (այսինքն՝ տող 1-ը համապա­տաս­խա­նում է Sheet1-ին, տող 2-ը` Sheet2-ին և այսպես շարունակ): Ըստ այդմ, լրացմանը զուգըն­թաց հարկ է նաև փոփոխել համապատաս­խան վահանակի անվանումը և հերթա­կան համարա­կալ­ումով Sheet գրառումների փոխա­րեն լրացնել տվյալ վահանակի ներսում ներկա­յացված Ընկերության անվանումը (անհրաժեշտու­թյան դեպքում կարելի է նաև կրճատված տարբերակով):

Ամփոփ առաջարկության մեջ Ա սյունակում տողերի քանակը (հավելված 1-ի տարբերակում՝ 30, հավել­ված 2-ի տարբերակում՝ 10) ընտրվել է՝ նկատի ունե­նա­լով համապատասխանաբար ամենաշատ Ընկերու­թյուններ և կարգավորման ենթակա ընկերություններ ունեցող Լիազորված մարմնի Ընկերու­թյունների հնարավոր առավելագույն թվաքա­նակները, այնպես որ յուրաքան­չյուր Լիազոր­ված մարմնի կառավարմանը վերապահ­ված Ընկերություն­ների թվաքանակից ավել վահանակ­ները չեն լրաց­վում:

***Քայլ 4*** - Ամփոփ առաջարկության Կանոնադրական կապիտալում պետության բաժ­նե­մասը 1-ին սյունակում նշվում է համապատասխան ընկերության կանոնադրա­կան կա­պի­տալի չափը՝ տոկոսային արտահայտությամբ (առանց տոկոսի նշագրման):

***Քայլ 5*** – Ամփոփ առաջարկության Չվճարված կապիտալի չափը (կանոնադրական կա­պի­տալի հայտարարված և փաստացի համալրված չափերի տարբերությունը) 3-րդ սյունա­կում նշվում է տվյալ Ընկերության չվճարված կապիտալի չափը (եթե նման հան­գամանք առկա է)՝ դրամային արտահայտությամբ (հազ. դրամ):

***Քայլ 6*** – Ամփոփ առաջարկության 12-15-րդ սյունակներում՝ ըստ դրանցում նշված տարե­թվերի լրացվում են.

* համարիչում` Ընկերություննների յուրաքանչյուր տարվա վերջի դրությամբ կուտակված շահույ­թի (վնասի) չափը (պլյուս կամ մինուս նշանով),
* հայտարարում` Ընկերություննների տվյալ տարվա արդյունքներով շահութահարկի գծով ծախսի նվազեցումից հետո ստացված զուտ շահույթի (վնա­սի) չափը (պլյուս կամ մինուս նշանով):

***Ամփոփ առաջարկության հաշվետվական ձևի այն վանդակներում, որոնք բաց են լրաց­ման համար, սակայն դրանցում առկա չեն լրացման ենթակա ցուցանիշներ, ցանկալի է նշա­գրել 0-ներ (զրոներ), քանի որ այլ պարագայում հնարավոր է, որ բանաձևերում թվերի ընթերցման խաթարում առաջանա:***

***Ամփոփ առաջարկության հաշվետվական ձևի մնացած վանդակներում, որոնք պրոտեկ­տավորված են, հաշվետվական ցուցա­նիշներն ամրագրվում են ինքնաբերա­բար՝ հա­մապա­տասխան բանաձևերի և լինկերի միջո­ցով:***

***Քայլ 7*** – Ամփոփ առաջարկության հավելված 1-ի տարբերակի 86-րդ տողի և հավելված 2-ի տարբերակի 46-րդ տողի F-H և Q-R սյունակներում Ընկե­րու­թյունների կողմից կազմելու պարագայում համա­պա­տասխան վանդակներում դրվում են Ընկերության գործադիր մարմնի ղեկավարի և խորհրդի նա­խա­գահի (առկայության դեպ­քում) ստորագրու­թյունները (էլեկտրո­նային եղանակով կամ թղթա­յին տարբերակում), իսկ դրանց համապատասխան հավել­ված 1-ի տարբերակի 88-րդ տողի և հավելված 2-ի տարբերակի 48-րդ տողի նույն սյու­նակ­նե­րում համա­պա­տաս­խանա­բար գրվում են նրանց անուն-ազգանունները, միաժամանակ հավելված 1-ի տարբերակի 85-րդ տողի և հավելված 2-ի տարբերակի 45-րդ տողի B-E և N-P սյունակնե­րում նշելով համապատասխան պաշ­տոնները, իսկ Լիազորված մարմինների կողմից կազմելու պարագայում այս հատվածի համապա­տաս­խան վանդակներում նշվում են կատարող ստորա­բաժանման ղեկավարի և մասնագետի պաշտոնները՝ համապա­տաս­խանաբար գրելով նրանց անուն-ազգանուն­ներն ու դնելով նրանց ստորագրությունները:

***Քայլ 8*** – Ամփոփ առաջարկության հավելված 1-ի տարբերակի 91-րդ և հավելված 2-ի տար­բերակի 51-րդ տողերի B սյունակում նշվում է փաթեթի ներկայացման ամսաթիվը, ամիսը:

***Քայլ 9*** – Ֆայլի 2-րդ վահանակում (Sheet1) Sheet1 գրառումը փոխարինվում է և նշվում է ամփոփ առաջարկության վահանակի Ընկերությունների անվանումը Ա սյունակի 1-ին տողում նշված Ընկերութան անվանումը՝ նույնը կատարելով նաև վահանակի ներսում A-D սյունակ­ների 1-ին ու 2-րդ տողերում՝ «ընկերություն» բառի, ինչպես նաև F-M սյունակների 3-րդ տողում (հաշվետվական ձևի ներքին համարակալմամբ՝ «1.»)՝ «ԲԸ» հապավման դի­մաց, համա­պատաս­խանաբար Sheet2-ի գրառումը փոխարինվում է և նշվում է ամփոփ առաջար­կու­թյան վահանակի Ընկե­րություն­ների անվանումը Ա սյունակի 2-րդ տողում նշված Ընկերու­թյան անվանումը և այդպես շարունակ (տես` սույն ուղեցույցի 3-րդ քայլի նկարագրությունը):

***Քայլ 10*** – Ֆայլի 2-րդ վահանակից սկսած մյուս բոլոր լրացվող վահանակներում F-M սյունակների 5-րդ տողում (հաշ­վետվական ձևի ներքին համարակալմամբ՝ «3.») **պարտա­դիր** **լրացվում է ընկերության հարկ վճարողի հաշվի համարը (ՀՎՀՀ)**՝ ըստ վանդակ­ների (յուրա­քանչյուրում՝ ՀՎՀՀ-ի մեկական թվանիշ), իսկ N-Օ սյու­նա­կների 6-րդ տողում (հաշ­վետվական ձևի ներքին համարակալմամբ՝ «6.»)նշվում է հաշվետվա­կան փաթեթի ներկայացման ամիսը, ամսաթիվը:

***Քայլ 11*** –Յուրաքանչյուր վահանակում լրացվում են միայն տվյալ վահանակի վրա նշված Ընկերության 2023թ. ֆինանսական հաշվետվություններում (2023թ. դեկտեմբերի 31-ի դրու­թյամբ հաշվապահական հաշվեկշռի և 2023թ. ֆինանսական արդյունքների մասին հաշվե­տվու­թյան) և շահութաբաժնի հաշվարկում առկա հաշվետվական տվյալներն՝ ըստ համա­կարգ­չային ծրագրի կողմից թույլ տված (լրացման համար բաց) վանդակների, որի արդյունքում ֆայլում առկա բանաձևերի և լինկերի միջոցով մեքենայաբար կիրակա­նաց­վի ցուցանիշների ամփո­փում ամբողջ ֆայլում:

***Ֆինանսական հաշվետվությունների (հաշվապահական հաշվեկշռի և ֆինանսա­կան արդյունքների մասին հաշվետվության) ու շահութաբաժնի հաշվարկի հաշվե­տվական ձևերի այն վանդակներում, որոնք բաց են լրացման համար, սակայն դրան­ցում առկա չեն լրացման ենթակա ցուցանիշներ, ցանկալի է նշա­գրել 0-ներ (զրոներ), քանի որ այլ պարա­գայում հնարավոր է, որ բանաձևերում թվերի ընթերցման խաթարում առաջանա:***

***Ֆինանսական հաշվետվությունների (հաշվապահական հաշվեկշռի և ֆինանսա­կան արդյունքների մասին հաշվետվության) և շահութաբաժնի հաշվարկի հաշվե­տվական ձևերի մնացած վանդակներում, որոնք պրոտեկտավորված են, հաշվետվա­կան ցուցա­նիշներն ամրագրվում են ինքնաբերաբար՝ համապատասխան բանաձևերի միջո­ցով:***